Amit Shah Birthday: गृहमंत्री अमित शाह को पीएम मोदी ने दी जन्मदिन की बधाई, कही बड़ी बात
केंद्रीय गृहमंत्री अमित शाह को पीएम मोदी, केंद्रीय रक्षा मंत्री राजनाथ सिंह, केंद्रीय परिवहन मंत्री नितिन गडकरी, दिल्ली के मुख्यमंत्री अरविंद केजरीवाल, यूपी के सीएम योगी आदित्यनाथ समेत कई नेताओं ने जन्मदिन पर बधाई दी है।
नई दिल्ली। प्रधानमंत्री नरेंद्र मोदी ने अमित शाह केंद्रीय गृहमंत्री अमित शाह को जन्मदिन की बधाई दी है। प्रधानमंत्री नरेंद्र मोदी ने गृह मंत्री अमित शाह को शुक्रवार को उनके 57वें जन्मदिन पर बधाई दी और भारतीय जनता पार्टी तथा सरकार में उनके योगदान की प्रशंसा की। अमित शाह को केंद्रीय रक्षा मंत्री राजनाथ सिंह, केंद्रीय परिवहन मंत्री नितिन गडकरी, दिल्ली के मुख्यमंत्री अरविंद केजरीवाल, यूपी के सीएम योगी आदित्यनाथ समेत कई नेताओं ने जन्मदिन पर बधाई दी है।   पीएम मोदी ने अमित शाह को जन्मदिन की बधाई देते हुए ट्वीट करते हुए लिखा ‘‘श्री अमित शाह जी को जन्मदिन की शुभकामनाएं । मैंने कई वर्षों से अमित भाई के साथ काम किया है और पार्टी तथा सरकार को मजबूत करने में उनके उल्लेखनीय योगदान को देखा है । वह ऐसे ही उत्साह के साथ देश की सेवा करते रहें । उनके अच्छे स्वास्थ्य एवं दीर्घायु होने की कामना करता हूं।’’बता दें कि, अमित शाह का जन्म गुजरात में 1964 में हुआ और वह लंबे समय से मोदी के करीबी सहायक रहे हैं। 2014 में केंद्र में भाजपा की सरकार बनी और इसी साल शाह ने भाजपा के अध्यक्ष पद की जिम्मेदारी संभाली। इससे पहले वह गुजरात में मोदी की सरकार में मंत्री थे। 2019 में वह मोदी सरकार के दूसरे कार्यकाल में गृह मंत्री बने। केंद्रीय परिवहन मंत्री नितिन गडकरी ने अमित शाह को जन्मदिन की बधाई देते हुए ट्वीट कर लिखा कि 'केंद्रीय कैबिनेट में मेरे साथी देश के गृहमंत्री अमित शाह जी को जन्मदिन की हार्दिक शुभकामनाएं। आप स्वस्थ और दीर्घायु रहें, ईश्वर से यही कामना करता हूं।' दिल्ली के मुख्यमंत्री अरविंद केजरीवाल ने भी अमित शाह को जन्मदिन की बधाई दी है। केजरीवाल ने ट्वीट करते हुए लिखा 'माननीय केंद्रीय मंत्री अमित शाह जी को जन्मदिन की बधाई। मैं आपके लंबे और स्वस्थ जीवन की कामना करता हूं।'उत्तर प्रदेश के मुख्यमंत्री योगी आदित्यनाथ ने दी बधाईवहीं उत्तर प्रदेश के सीएम योगी ने अमित शाह को जन्मदिन की बधाई देते ट्वीट करते हुए लिखा कि 'भारतीय राजनीति में कर्मठता, जीवटता एवं प्रतिबद्धता के आदर्श मानक, राष्ट्रवादी चेतना के प्रबल संवाहक, यशस्वी गृह व सहकारिता मंत्री श्री अमित शाह जी को जन्मदिन की हार्दिक बधाई व शुभकामनाएं। प्रभु श्री राम से आपके उत्तम स्वास्थ्य एवं सुयशपूर्ण व सुदीर्घ जीवन की कामना है।'राजनाथ सिंह ने दी बधाईवहीं राजनाथ सिंह ने ट्वीट करते हुए लिखा कि केंद्रीय गृह मंत्री और हमारे वरिष्ठ सहयोगी नितिन गडकरी को जन्मदिन की बधाई और शुभकामनाएं। वह सुरक्षित भारत सुनिश्चित करने के लिए जबरदस्त प्रयास कर रहे हैं। लोगों की सेवा में उनके लंबे और स्वस्थ जीवन के लिए प्रार्थना करता हूं।